CELEX: 31998D0270
Language: bg
Date: 1998-04-07 00:00:00
Title: Решение на Комисията от 7 април 1998 година относно отнемането на разрешенията за продуктите за растителна защита, съдържащи фенвалерат като активно веществотекст от значение за ЕИП.

Важна правна забележка

|

31998D0270

Официален вестник n° L 117 , 21/04/1998 стр. 0015 - 0015 специално чешко издание глава 3 том 22 стр. 393  - 393 специално испанско издание глава 3 том 22 стр. 393  - 393 специално унгарско издание глава 3 том 22 стр. 393  - 393 специално литвийско издание глава 3 том 22 стр. 393  - 393 LV.ES глава 3 том 22 стр. 393  - 393 MT.ES глава 3 том 22 стр. 393  - 393 PL.ES глава 3 том 22 стр. 393  - 393 SK.ES глава 3 том 22 стр. 393  - 393 специално словенско издание глава 3 том 22 стр. 393  - 393

		19980407Решение на Комисиятаот 7 април 1998 годинаотносно отнемането на разрешенията за продуктите за растителна защита, съдържащи фенвалерат като активно вещество(текст от значение за ЕИП)(98/270/EО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (EИО) № 3600/92 на Комисията от 11 декември 1992 г. относно определяне на подробни правила за изпълнението на първия етап от работната програма, посочена в член 8, параграф 2 от Директива 91/414/EИО на Съвета относно пускането на пазара на продукти за растителна защита [1], последно изменен с Регламент (EО) № 1199/97 [2], и по-специално член 6, параграф 5 от него,като има предвид, че Регламент (EО) № 933/94 на Комисията [3], последно изменен с Регламент (EО) № 2230/95 [4], определя активните вещества на продуктите за растителна защита и определя докладващите държави-членки за прилагането на Регламент (EИО) № 3600/92;като има предвид, че фенвалератът е едно от 90-те активни вещества, включени в първия етап на работната програма, предвидена в член 8, параграф 2 от Директива 91/414/EИО на Съвета [5];като има предвид, че за това вещество заинтересованите автори на съобщенията официално са представили на определената докладваща държава-членка информацията, изисквана по член 6, параграф 1 от Регламент (EИО) № 3600/92, за да подкрепят включването на посоченото активно вещество в приложение I към Директива 91/414/EИО;като има предвид, че в съответствие с член 6, параграф 4 от Регламент (EИО) № 3600/92 определената докладваща държава-членка е уведомила Комисията, че нито едно от двете представени досиета не отговаря на изискванията на член 6, параграфи 2 и 3 от регламента;като има предвид, че в съответствие с член 6, параграф 5 от регламента нито една държава-членка не е уведомила Комисията за желанието си да осигури включването на упоменатото активно вещество в приложение I към Директива 91/414/EИО;като има предвид, че трябва да се счита, че цялата информация, необходима за оценката на това вещество няма да бъде представена в рамките на работната програма; като има предвид, че оценката и включването в приложение I на посоченото вещество са невъзможни в рамките на работната програма; като има предвид, че затова е необходимо да се вземе решение, с цел да се отменят действащите разрешения за продуктите за растителна защита, съдържащи посоченото активно вещество;като има предвид, че настоящото решение не изключва възможността в бъдеще да се направи оценка на фенвалерата в рамките на разпоредбите за новите активни вещества, предвидени в член 6 от Директива 91/414/EИО;като има предвид, че настоящото решение не засяга мерките на държавите-членки за предоставяне на гратисен период за унищожаването, за съхраняването, за пускането на пазара и за използването на наличните запаси в съответствие с разпоредбите на член 4, параграф 6 от Директива 91/414/EИО;като има предвид, че мерките, предвидени в настоящото решение, са в съответствие със становището на Постоянния фитосанитарен комитет,ПРИЕ НАСТОЯЩОТО РЕШЕНИЕ:Член 1Държавите-членки гарантират, че:1. разрешенията за продуктите за растителна защита, съдържащи динотерб, се отнемат в срок от 12 месеца от датата на настоящото решение;2. от датата на настоящото решение няма да се издават или подновяват разрешения за продуктите за растителна защита, съдържащи фенвалерат, съгласно дерогацията, предвидена в член 8, параграф 2 от Директива 91/414/EИО.Член 2Адресати на настоящото решение са държавите-членки.Съставено в Брюксел на 7 април 1998 година.За КомисиятаFranz FischlerЧлен на Комисията[1] ОВ L 366, 15.12.1992 г., стр. 10.[2] ОВ L 170, 28.6.1997 г., стр. 19.[3] ОВ L 107, 28.4.1994 г., стр. 8.[4] ОВ L 225, 22.9.1995 г., стр. 1.[5] ОВ L 230, 19.8.1991 г., стр. 1.--------------------------------------------------